NUSA ตั้งเป้าปี 60 ยอดขาย 5.5 พันลบ.เน้นรุกธุรกิจอสังหาฯเพื่อสุขภาพ-ท่องเที่ยว
NUSA ตั้งเป้าปี 60 ยอดขาย 5.5 พันลบ.เน้นรุกธุรกิจอสังหาฯเพื่อสุขภาพ-ท่องเที่ยว
15 ธ.ค. 2559

บริษัท ณุศาศิริ จำกัด (มหาชน) หรือ NUSA เปิดเผยว่า บริษัทตั้งเป้าทิศทางธุรกิจปี 60 เน้นการพัฒนาโครงการอสังหาริมทรัพย์ควบคู่ศูนย์สุขภาพครบวงจร 70% เพื่อตอบสนองเทรนด์การท่องเที่ยว และพฤติกรรมการดูแลสุขภาพที่เปลี่ยนไปของผู้บริโภค และอีก 30% เป็นการพัฒนาที่พักอาศัยและอื่นๆ โดยตั้งเป้ายอดขาย 5.5 พันล้านบาท เป้ารับรู้รายได้ 3 พันล้านบาท
ทั้งนี้ จากผลสำรวจและวิจัยของ Global Wellness Institute ในสหรัฐฯ ชี้ว่ารีสอร์ทเพื่อสุขภาพ (Wellness resort) จะเติบโตขึ้นถึง 50% ของตลาดโลกภายในปี 60  ซึ่งบริษัทมองเห็นว่าเป็นตลาดที่มีศักยภาพ มีการเติบโตสูง และมีช่องว่างในตลาดที่ยังไม่มีใครลงทุนในประเทศไทย
ขณะที่บริษัทยังมีแลนด์แบงก์ที่รอการพัฒนาอยู่เป็นจำนวนมาก จึงได้นำแนวคิด The Greatest Wealth is Health เพราะสุขภาพดีคือความมั่งคั่งที่แท้จริง รุกตลาดท่องเที่ยวเพื่อสุขภาพ พัฒนาโครงการอสังหาฯและศูนย์สุขภาพครบวงจรอีก 10 โครงการ หลังจากเดือน พ.ย.เปิดตัว “ณุศา มายโอโซน เขาใหญ่”ด้วยมูลค่าลงทุนกว่า 3 พันล้านบาท